গ্লোবাল ফাইন্যান্স ম্যাগাজিনের তালিকা সবচেয়ে ধনী দেশ কাতার, বাংলাদেশ ১৪৩ নম্বরে | অনাবিল সংবাদ
বুধবার, জুলাই ১৯, ২০১৭
অনাবিল সংবাদ
সত্যকে নিন সহজে
প্রচ্ছদ
জাতীয়
রাজনীতি
অর্থনীতি
সারাবাংলা
ঢাকা বিভাগ
চট্টগ্রাম বিভাগ
খুলনা বিভাগ
সিলেট বিভাগ
রাজশাহী বিভাগ
বরিশাল বিভাগ
রংপুর বিভাগ
ময়মনসিং বিভাগ
আন্তর্জাতিক
চলনবিলের সংবাদ
অন্যান্য
অনাবিল সাহিত্য
মুক্ত চিন্তা
ফিচার
তথ্যপ্রযুক্তি
বিনোদন
স্বাস্থ্য ও শিক্ষা
খেলা
গ্লোবাল ফাইন্যান্স ম্যাগাজিনের তালিকা সবচেয়ে ধনী দেশ কাতার, বাংলাদেশ ১৪৩ নম্বরে
প্রকাশকাল- ১২:২৫,জুন ১০, ২০১৭,অর্থনীতি বিভাগে
ঢাকা : বিশ্বের সবচেয়ে ধনী দেশ হিসেবে শীর্ষস্থান ধরে রেখেছে মধ্যপ্রাচ্যের সম্পদশালী দেশ কাতার। আর সবচেয়ে গরিব দেশ হওয়ার ভাগ্য বরণ করেছে আফ্রিকার মধ্য আফ্রিকান প্রজাতন্ত্র। আর এ তালিকায় বাংলাদেশের অবস্থান ১৪৩ নম্বরে। মাথাপিছু জিডিপি ও ক্রয়ক্ষমতার সমতার ভিত্তিতে গ্লোবাল ফাইন্যান্স ম্যাগাজিন বিশ্বের সবচেয়ে ধনী ও গরিব দেশ হিসেবে এই দেশ দুটিকে নির্বাচিত করেছে।
বিশ্বের ১৮৯টি দেশের এ তালিকায় বাংলাদেশ আছে ১৪৩ নম্বরে। অর্থাৎ বিশ্বের সবচেয়ে গরিব দেশ মধ্য আফ্রিকান প্রজাতন্ত্র থেকে ৪৬ ধাপ সামনে আর সবচেয়ে ধনী দেশ কাতার থেকে ১৪২ ধাপ পেছনে আছে বাংলাদেশ। নিম্নমধ্যবিত্ত আয়ের দেশ হিসেবে বাংলাদেশ নিজের অবস্থান এই তালিকায় ধরে রেখেছে।
সবচেয়ে ধনী ও গরিব দেশের তালিকা তৈরিতে বিবেচনায় নেয়া হয়েছে ক্রয়ক্ষমতার সমতার ভিত্তিতে (পিপিপি) হিসাব করা মোট দেশজ উৎপাদনের (জিডিপি) আকারকে। তালিকা অনুযায়ী, পিপিপির ভিত্তিতে হিসাব করা মাথাপিছু জিডিপির আকার যে দেশের যত বেশি সে দেশ তত ধনী। ২০১৬ সালের অক্টোবর পর্যন্ত আন্তর্জাতিক মুদ্রা তহবিলের (আইএমএফ) প্রকাশিত ‘ওয়ার্ল্ড ইকোনমিক আউটলুক’ প্রতিবেদন থেকে প্রতিটি দেশের পিপিপি ডলারে মাথাপিছু জিডিপি হিসাব করে প্রতিবেদনটি তৈরি করা হয়েছে।
ধনী দেশ নির্বাচনের ব্যাখ্যায় প্রতিবেদনে বলা হয়েছে, একটি দেশের নাগরিকরা আসলেই কতটুকু সম্পদশালী সেটা বোঝার সবচেয়ে ভালো উপায় হলো তাদের ক্রয়ক্ষমতা কতটুকু। মাথাপিছু আয় ও ক্রয়ক্ষমতা বেশি হলে ধরে নেওয়া হয় একটি দেশের নাগরিকেরা তাদের জীবন চালানোর প্রয়োজনীয় সব চাহিদা নিজেরাই পূরণ করতে সক্ষম।
প্রতিবেদন অনুযায়ী, বর্তমানে কাতারের মানুষের মাথাপিছু আয়ের পরিমাণ ১ লাখ ২৯ হাজার ডলার। ধনী দেশ হিসেবে শীর্ষস্থান ধরে রাখতে পারলেও জ্বালানি তেলের দরপতনে গত এক বছরে কাতারের মানুষের মাথাপিছু আয় ১৫ হাজার ডলার কমেছে। যদিও তা তালিকার দ্বিতীয় ধনী দেশ লুক্সেমবার্গের মাথাপিছু আয়ের প্রায় ২৮ হাজার ডলার বেশি।
মধ্যপ্রাচ্যের উপদ্বীপখ্যাত কাতারের অর্থনীতি জ্বালানি তেলের ওপর নির্ভরশীল। মাত্র ২৬ লাখ জনসংখ্যার দেশটির জিডিপির আকার ৩৩ হাজার ৩৯৩ কোটি ডলার। দেশটির রপ্তানি আয়ের ৮৫ শতাংশই আসে পেট্রোলিয়াম রপ্তানি থেকে। এ ছাড়া কাতারের বিপুল পরিমাণ প্রাকৃতিক গ্যাস রয়েছে। প্রাকৃতিক সম্পদের প্রাচুর্যের পাশাপাশি কাতারের অর্থনৈতিক উন্নতিতে বড় অবদান আছে বিভিন্ন দেশ থেকে যাওয়া প্রবাসী নাগরিকদের।
কাতার কয়েক বছর ধরেই সবচেয়ে ধনী দেশ। ভবিষ্যতে তা  ধরে রাখতে পারবে কি না, এটি নিয়ে তৈরি হয়েছে অনিশ্চয়তা। কারণ সৌদি আরব, সংযুক্ত আরব আমিরাতসহ মধ্যপ্রাচ্যের ৭টি দেশ কাতারের সঙ্গে অর্থনৈতিক ও কূটনৈতিক সব ধরনের সম্পর্ক ছিন্ন করেছে। এ সব দেশের অভিযোগ, কাতার মধ্যপ্রাচ্যে আঞ্চলিক অস্থিতিশীলতা তৈরি ও সন্ত্রাসবাদ উসকে দিচ্ছে। বিশেষজ্ঞরা বলছেন, সমস্যার সমাধান না হলে কাতারের অর্থনীতি বড় ধরনের সংকটে পড়বে। ২০২২ সালের ফুটবল বিশ্বকাপকে ঘিরে কাতারে এখন যে উন্নয়নকাজ হচ্ছে সে সবকিছু অনিশ্চিত হয়ে পড়তে পারে এ ঘটনায়। এতে দেশটিতে কর্মরত তিন লাখের বেশি বাংলাদেশি শ্রমিকের কর্মসংস্থান ঝুঁকিতে পড়ে যেতে পারে।
কাতার ছাড়াও শীর্ষ দশে এশিয়া মহাদেশের আরও ৫টি দেশ রয়েছে। এর মধ্যে ম্যাকাউ আছে তৃতীয় স্থানে, সিঙ্গাপুর চতুর্থ, ব্রুনাই দারুসসালাম পঞ্চম, কুয়েত ষষ্ঠ ও সংযুক্ত আরব আমিরাত নবম স্থানে রয়েছে। এ ছাড়া আয়ারল্যান্ড সপ্তম, নরওয়ে অষ্টম ও সান ম্যারিনো দশম স্থানে রয়েছে।
গরিব দেশের শীর্ষ দশের সব কটিই আফ্রিকা মহাদেশের। এক নম্বরে থাকা মধ্য আফ্রিকান প্রজাতন্ত্রের মাথাপিছু আয় মাত্র ৬৫৬ ডলার। শীর্ষ দশে থাকা বাকি দেশগুলো যথাক্রমে কঙ্গো, বুরুন্ডি, লাইবেরিয়া, নাইজার, মালাউই, মোজাম্বিক, গিনি, ইরিত্রিয়া ও মাদাগাস্কার। এর মধ্যে কঙ্গোর মাথাপিছু আয় ৭৮৪ ডলার; বুরুন্ডির ৮১৮, লাইবেরিয়ার ৮৮২, নাইজারের ১ হাজার ১১৩, মালাউইর ১ হাজার ১৩৯, মোজাম্বিকের ১ হাজার ২২৮, গিনির ১ হাজার ২৭১, ইরিত্রিয়ার ১ হাজার ৩২১ ও মাদাগাস্কারের ১ হাজার ৫০৪ ডলার।
শীর্ষ ১০ ধনী দেশ
কাতার, ম্যাকাউ, সিঙ্গাপুর, ব্রুনাই দারুসসালাম, কুয়েত, আয়ারল্যান্ড, নরওয়ে, সংযুক্ত আরব আমিরাত ও সান ম্যারিনো
শীর্ষ ১০ গরিব দেশ
আফ্রিকান প্রজাতন্ত্র, কঙ্গো, বুরুন্ডি, লাইবেরিয়া, নাইজার, মালাউই, মোজাম্বিক, গিনি, ইরিত্রিয়া ও মাদাগাস্কার
Comments Off on গ্লোবাল ফাইন্যান্স ম্যাগাজিনের তালিকা সবচেয়ে ধনী দেশ কাতার, বাংলাদেশ ১৪৩ নম্বরে
← বাঘের গর্জন
‘জাব উই মেট’র সিক্যুয়ালে শাহরুখ-আনুশকা →
সাম্প্রতিক সংবাদ
পুরুষের ৭টি শারীরিক লক্ষণ কঠিন রোগের পূর্বাভাস!
চিকিৎসায় সাহায্যের আবেদন
তিলই বলে দেবে আপনার বিবাহিত জীবন কেমন কাটবে
যে ৭টি সবজি আপনার উচ্চতা বৃদ্ধি করবে
মন্ত্রিসভায় রদবদলের ইঙ্গিত সেতুমন্ত্রীর
পিইসি ও জেএসসি পরীক্ষার তারিখ ঘোষণা
কথাশিল্পী হুমায়ুন আহমেদের পঞ্চম মৃত্যুবার্ষিকী আজ
মুসলিম মহিলাদের জন্য প্রকাশিত হল ‘হালাল-সেক্স’ বই!
শেখ হাসিনা সরকার দূর্যোগ মোকাবেলার সরকার একটি মানুষও না খেয়ে মরবে না –হাতিবান্ধায় মন্ত্রী মায়া
কালিগঞ্জ উপজেলায় এডিপির বরাদ্ধকৃত অথর্ ব্যায়ে বিভিন্ন সামগ্রী প্রদান
লালমনিরহাটে কারমাইকেল কলেজের ভুয়া পরীক্ষার্থী আটক ২০ দিনের জেল
ঝিনাইগাতীতে নদীতে মাছ ধরতে গিয়ে যুবকের মৃত্যু
আলীকদমে মৎস্য সপ্তাহ উপলক্ষে সংবাদ সম্মেলন অনুষ্ঠিত
এতিমের টাকা মেরে খেয়ে এখন নির্বাচন করতে চায়
চেয়ারম্যান-মেম্বারের উপর থেকে মামলা প্রত্যাহারের দাবি- পুলিশ সুপার বরাবরে রামপাশা ইউপির ৮ মেম্বারের স্মারকলিপি
রাজশাহী ও চলনবিলের সংবাদ
চিকিৎসায় সাহায্যের আবেদন
ঈশ্বরদীতে একই পরিবারের দু ’ স্কুল ছাত্রের পুকুরের পানিতে ডুবে মৃত্যু
পাবনা বনলতা সুইট মিটকে নষ্ট খাবার বিক্রি ও সরবাহেরর জন্য সতর্ক ও তিরস্কার
ঈশ্বরদীতে অজ্ঞান পার্টির খপ্পরে অজ্ঞাত এক ব্যক্তি
আটঘরিয়ায় মৎস্য সপ্তাহ উপলক্ষে সাংবাদিকদের সাথে মতবিনিময় সভা অনুষ্ঠিত
পাবনায় মৎস্য সপ্তাহ উপলক্ষে মতবিনিময় সভা অনুষ্ঠিত
পাবিপ্রবি’র ৫ ছাত্রলীগ নেতা সাময়িক বহিস্কার
পাবনার আটঘরিয়ায় অজ্ঞাত তরুনীর মৃতদেহ উদ্ধার
সাঁথিয়ায় জাতীয় মৎস্য সপ্তাহ উপলক্ষে সংবাদ সম্মেলন
তাড়াশে বজ্রপাতে মাদ্রাসার পাঁচটি কক্ষ পুড়ে গেছে
গুরুদাসপুরে সড়ক দুর্ঘটনায় নিহত ১ আহত ২
আত্রাইয়ে শিক্ষা প্রতিষ্ঠান গনের আই সি টি বিষয়ক সক্ষমতা বৃদ্ধি সংক্রান্ত প্রশিক্ষণ।
নওগাঁর আত্রাইয়ে জাতীয় মৎস্য সপ্তাহ পালন উপলক্ষে সংবাদ সন্মেলন।
গুরুদাসপুরে পাওনা টাকা চেয়ে হাতুড়ি পেটা খেয়ে হাসপাতালে

Top
প্রকাশক ও সম্পাদক                                                 প্রধান সম্পাদক                                                            সম্পাদকমন্ডলী
সরকার রুহুল আমীন                                                শাকিল ইফতেখার                                                       সহযোগী সম্পাদক: ইকবাল কবির রনজু
মোবাইল- ০১৭১১১১১৭৩৬                                                                                                                              নির্বাহী সম্পাদক: মোহাম্মদ জাহাঙ্গীর আলম
ইমেইল- rafishafin09@gmail.com
অনাবিল সংবাদ যোগাযোগ- হট লাইন : ০১৭১১১১১৭৩৬, ০১৭৩৩১০৯৪০৫, ০১৭৩০১৮৫৬১০, ০১৯১১২৪৬৪৭৭, ইমেইল: onabilnews@gmail.com,
প্রধান কার্যালয় : বালুচর মাঠ সংলগ্ন, চাটমোহর, পাবনা | ঢাকা অফিস : ১৬২ আরামবাগ (স্যাপিড প্রিন্টার্স, রয়েল একাডেমির গলি) মতিঝিল, ঢাকা-১০০০